Likteņa līdumnieki

**Likteņa līdumnieki** ir latviešu televīzijas seriāls, kas tika pārraidīts kanālā LTV1 no 2003. līdz 2008. gadam. Sižetā sekoja latviešu dzimtas — Nārbuļu ģimenes — vēsture laikposmā no 1885. gada, kad baronese izprecina pavesto istabmeitu Katrīnu, pūrā dodot zemi, cauri visiem 20. gadsimta notikumiem Latvijas vēsturē līdz pat mūsu dienām — 1995. gadam.

Seriāla sižeta līnijas pamatā ir četri rakstnieka Vladimira Kaijaka romāni — *[[Enijas bize]]*, *[[Zem Marsa debesīm]]*, *[[Nārbuļu dēli]]* un *[[Mantinieki]]*.

Seriāls filmēts Liezēres pagasta "Kalna Jaunzemjos".

## Lomās
* Sigita Pļaviņa – **Ieva Nārbule** † (1.—4. sezona) – Mārtiņa Sproģa un Annas Sproģienes meita, Justa māsa, Jāņa, Edgara un Ūves māte, Jura un vēlāk Alberta sieva. Mirusi no sirdstriekas.
* Ieva Pļavniece – **Enija Kalnavēvere** † (agrāk Paspārne) (1.—3.sezona) – Marijas un Jūlija meita, Mirgas māte. Bija attiecības ar Juri līdz brīdim, kad Katrīna un Jēkabs aizliedza viņiem precēties. Bija stāvoklī no Jura. Abu kopīgais bērns piedzima nedzīvs. Vēlēdamies atriebties Jurim, apprecējās ar Niklāvu. Laulībā piedzima meita Mirga. Sadegusi kopā ar Mariju, pēc tam, kad viņu māju aizdedzināja šucmaņi.
* Ligita Dēvica – **Katrīna Nārbule** † (1.—3. sezona) – Agrāk baroneses istabmeita, Jēkaba sieva un pirmā Nārbuļu saimniece, Pētera, Sīmaņa, Jura, Annas, Lidijas um Bertas māte. Jaunībā bija attiecībās ar jauno baronu. Pēc sava vīra un dēla Jura nāves, kopā ar Ievu un Ievas dēliem kļuva par Nārbuļu īpašniecēm. Mirusi pēc tam, kad Jāni arestēja un izsūtīja.
* Armands Reinfelds – **Juris Nārbulis** † (1. sezona) – Katrīnas un Jēkaba dēls, Ievas vīrs, Jāņa, Edgara un Ūves tēvs. Bija attiecībās ar Eniju. Pēc sava tēva nāves kļuva par Nārbuļu saimnieku. Nespēdams samierināties ar Enijas un Niklāva kāzām, pakārās.
* Jānis Dreiblats un Artūrs Skrastiņš – **Jēkabs Nārbulis** † (1. sezona) – Baroneses bijušais kučieris, Katrīnas vīrs, Sīmaņa, Jura, Annas, Lidijas un Bertas tēvs, Pētera patēvs un pirmais Nārbuļu saimnieks. Stingri uzstādīja, ka Nārbuļi ir nedalāmi un tiem var būt tikai viens saimnieks. Nosita satrakojies zirgs.
* Maija Apine – **Marija Paspārne** † (1.—3. sezona) – Jūlija sieva, Enijas māte. Zīlniece un dziedniece, sirsnīga sieviete. Ievas un Jura kāzu vakarā nolādēja Ievu. Ar zālēm un buramvārdiem izglāba Enijas dzīvību dzemdību laikā. Izglāba Ūvi pēc tam, kad viņu sašāva kājā. Sadegusi kopā ar Eniju pēc tam, kad viņu māju aizdedzināja šucmaņi.
* Inga Alsiņa – **Mirga Nārbule** (agrāk Kalnavēvere) (1.—4. sezona) – Enijas un Niklāva meita, Ūves sieva, Jura un Eida māte. Bija attiecībās ar Edgaru, no kura ir dēls Juris. Pēc tam, kad viņas māti un vecmammu Mariju sadedzināja viņu pašu mājā, pārvācās dzīvot uz Nārbuļiem. Pēc kara apprecējās ar Ūvi un ģimenē piedzima dēls Edgars (Eidis). Pēc Ūves traģiskās nāves vairs neapprecējās. Mūža nogalē pārcēlās no Nārbuļiem uz jauno māju bijušās darvdeģa būdas vietā.
* Egils Melbārdis (1.—3. sezona), Augusts Blekte (1. sezona) – **Jānis Nārbulis** † (1.—3. sezona) – Ievas un Jura vecākais dēls. Bija mēnessērdzīgs. Nokrita no Nārbuļu rijas jumta, pēc kā palika klibs uz visu atlikušo dzīvi. Ļoti mīlēja Mirgu, mācīja viņai spēlēt akordeonu. Spēlēja akordeonu pilnmēness naktīs. Kļuva par Nārbuļu saimnieku 21 gada jubilejā, kad Ieva un Katrīna viņam atdeva savas daļas. Pēc kara arestēts par Edigeja slēpšanu šķūnī. Pēc tam izsūtīts uz Sibīriju, kur arī miris.
* Intars Rešetins (1.—4. sezona), Roberts Gotlaufs (1. sezona) – **Edgars Nārbulis** (1.—4. sezona)– Ievas un Jura vidējais dēls, Serafimas vīrs, Taņas, Zojas un Jura tēvs. Jaunībā bija attiecībās ar Mirgu, no kuras ir dēls Juris. Kara laikā brīvprātīgi pieteicās leģionā. Karā saņemts gūstā, kaut arī tuviniekiem tika paziņots, ka ir kritis kaujā. Nosūtīts uz zelta raktuvēm un pēc tam uz Sibīriju, kur strādājis kokzāģētavā. Tur aprecējies ar Serafimu. Laulībā dzimušas divas meitas — Tatjana un Zoja. Pēc Staļina nāves atgriezies Latvijā. Strīda karstumā nosita Ūvi. Pēc tam aizbēdzis atpakaļ uz Sibīriju, kur dzīvojis līdz sievas Serafimas nāvei. Pēc Serafimas nāves atgriezies Latvijā.
* Ainārs Ančevskis (1.—4. sezona), Aksels Matiass Jancis (1. sezona) – **Ūve Nārbulis** † (1.—4. sezona) – Ievas un Jura jaunākais dēls, Mirgas vīrs, Eida tēvs. 1941. gada deportāciju laikā sašauts kājā. Studēja par agronomu. Bija romāns ar Elgu. Kara laikā iesaukts leģionā, no kura dezertēja. Saņemts gūstā pie padomju partizāniem. Pēc tam iesaukts sarkanajā armijā. Pēc kara aprecējās ar Mirgu. Laulībā dzimis dēls Edgars (Eidis). Bija kolhoza "Komunima ceļš" galvenais agronoms. Traģiski gājis bojā brīdī, kad Edgars viņu strīda laikā pagrūda.
* Māris Andersons – **Alberts Jaunzems** † (1.—4. sezona) – Kādreizējais Nārbuļu kalps, vēlāk Ievas vīrs. Kara sākumā pazuda, kad komunistu funkcionāri atkāpjoties lika Albertam palīdzēt viņiem bēgt. Atgriezies neilgi pirms kara beigām. Brauca ratos kopā ar Stabrovski, kad abus apšaudīja partizāni. Aizveda čekistus uz Daumanta mājām. Visu mūžu to nožēloja. Kolhozā strādāja par mehanizatoru. Vēl ilgi pēc Ievas nāves saimniekoja Nārbuļos. Labojot jumtu, nokrita no tā un pēdējos dzīves gadus dzīvoja ar sagrozītu atmiņu – domāja, ka Jadviga ir Ieva un abi dzīvoja kopā kā pāris. Savas nāves naktī pamodās, atcerējās, ka tā ir Jadviga, patrieca viņu, bet uzreiz arī nomira.
* Mārcis Maņjakovs (4. sezona) un Jānis Vītols (3. sezona) – **Juris Nārbulis (Edgara dēls)** — Edgara un Mirgas dēls, Eida pusbrālis, Ingrīdas vīrs, Margas tēvs. Uzaudzis ar domu, ka īstais tēvs ir Ūve. Par īstā tēva eksistenci uzzinājis tikai pusaudža gados. Jaunībā regulāri konfliktēja ar Eidi par to, ka Eidis vainoja Jura tēvu sava tēva nāvē. Strādājis par būvinženieri. Pēc Latvijas Republikas neatkarības atjaunošanas strādājis par santehniķi.
* Kaspars Znotiņš (4. sezona) un Artūrs Dzirne-Dzirnis (3. sezona) – **Edgars (Eidis) Nārbulis (Ūves dēls)** — Ūves un Mirgas dēls, Jura pusbrālis, Zintas vīrs, Anda tēvs un Raimonda patēvs. Jaunībā regulāri konfliktējis ar Juri, uzskatīdams Jura tēvu par sava tēva slepkavu. Gandrīz sadedzis pirtī. Strādājis par kolhoza galveno agronomu. Bija attiecībās ar Ligitu. Ligitas dzimšanas dienas ballītē iepazinies ar Zintu. Drīz vien pēc tam ar viņu apprecējies. Attiecībās dzimis dēls Andis. Atmodas laikā bijis Latvijas Tautas frontes biedrs. Kļuvis par Breša zemnieku. 
* Rihards Rudāks – **Jūlijs Paspārnis** † (1.—2. sezona) — Marijas vīrs un Enijas tēvs. Bijis darvdeģis. Palīdzēja Jēkabam iekopt Nārbuļus. Dzērājs. Miris no sirds plīsuma.
* Karīna Tatarinova un Lāsma Kugrēna – **Jadviga** † (1.—4. sezona) — Kalpone Nārbuļos. Poliete. Jaunībā bija attiecībās ar Albertu. Padomju varas sākumā sāka dzīvot kopā ar Emīlu Dundēli. Brīdināja Nārbuļus par izvešanām. Vācu okupācijas laikā bija attiecībās ar gūstekni Fomu. Pēc kara gatavojās precēties ar Meinardu. Nārbuļu šķūnī slēpa Edigeju, kā dēļ tika arestēts un izsūtīts Jānis. Pēc Katrīnas nāves aizgāja prom no Nārbuļiem. Vēlāk strādāja kolhozā par slaucēju. Mūža nogalē izmantoja situāciju, ka Albertam pēc kritiena no jumta bija problēmas ar atmiņu un uzdevās par Ievu. Pēc Alberta nāves turpinājusi dzīvot Nārbuļos, kur arī mirusi.
* Ģirts Lukevics – **Meinards** † (1.—3. sezona) — Kalps Nārbuļos. Dziedras vīrs, Pētera un Dārtas tēvs. Padomju okupācijas sākumā pieprasīja Nārbuļu labākās pļavas un tīrumus. Meža ķemmēšanas rezultātā zaudējis sievu. Pēc kara piedalījās mežabrāļu meklēšanā ar Ēvaldu. Gatavojās precēties ar Jadvigu. Nošauts Nārbuļu šķūnī.
* Uva Segliņa – **Dziedra** † (1.—2. sezona) — Kalpone Nārbuļos. Meinarda sieva, Pētera un Dārtas māte. Nejauši nošauta mežā ogojot.
* Māra Mennika – **Dārta Kažociņa** (2., 4. sezona) — Meinarda un Dziedras meita. Bija divus gadus veca, kad zaudēja māti. Vēlāk kļuvusi par rajona komjaunatnes komitejas pirmo sekretāri.
* Andris Makovskis – **Ēvalds** (3. sezona) — Pēc kara kopā ar Meinardu piedalījās mežabrāļu meklēšanā. Vienīgais zināja, ka Jadviga ir tā, kas slēpa Edigeju šķūnī.
* Artis Robežnieks – **Niklāvs Kalnavēvers** † (1. sezona) — Muzikants. Enijas vīrs, Mirgas tēvs. Strādāja Nārbuļos par mežstrādnieku. Bija greizsirdīgs uz Juri. Pakāries un sadedzis Nārbuļu rijā.
* Helmuts Kalniņš – **Eduards Lukstiņš** (1.—4. sezona) — Jaunsaimnieks. Jūlija draugs. Centās izveidot attiecības ar Eniju. Izsūtīts uz Sibīriju. Pēc tam atgriezies Latvijā.
* Zane Vaļicka – **Lidija** † (1. sezona) — Jēkaba un Katrīnas meita. 1941. gadā izsūtīta uz Sibīriju, kur arī mirusi.
* Esmeralda Ermale – **Berta** † (1.—2. sezona) — Jēkaba un Katrīnas meita. Oto sieva. Mirusi.
* Aivars Siliņš — **Oto** (1.—2. sezona) — Bertas vīrs. Dūņu mājas saimnieks.
* Indra Briķe – **Anna** † (1.—3. sezona) — Jēkaba un Katrīnas meita, Daumanta māte. 1949. gadā izsūtīta uz Sibīriju, kur arī mirusi.
* Inga Misāne-Grasberga – **Meldra** (2.—4. sezona) — Daumanta sieva, Pētera un Annas māte. 1949. gadā izsūtīta uz Sibīriju. Pēc Staļina nāves atgriezusies Latvijā. Padomju laikos strādāja kolhoza veļas mazgātuvē. Mūža nogalē dzīvojusi kopā ar Miervaldi.
* Lauris Subatnieks – **Daumants** † (2.—3. sezona) — Annas dēls, Meldras vīrs, Pētera un Annas tēvs. Pirms kara dienējis Latvijas armijā. Vācu okupācijas laikā dienēja leģionā. Pēc vācu armijas atkāpšanās iestājās mežabrāļus. Nolaupīja graudus, kurus Alberts un Stabrovskis veda uz nodošanu frontes vajadzībām. Laupīšanas brīdī ievainots. Par to arestēts. Miris ieslodzījumā.
* Ivo Martinsons – **Vitolds** (2. sezona) — Liepu mazdēls, Ūves draugs. Kara laikā iesaukts leģionā. Slēpies Kurzemē.
* Gints Grāvelis – **Dainis** (2.—3. sezona) — Ūves un Edgara draugs. Iesaukts leģionā. Pēc kara iestājies mežabrāļos.
* Andris Siliņš – **Roberts** (2. sezona) — Edgara skolasbiedrs, Daumanta armijas biedrs. Vācu okupācijas laikā iestājies leģionā. Vajāja Jadvigu par to, ka viņa bija poliete. 
* Sarmīte Rubule – **Nora** (2. sezona) — Edgara jaunības mīlestība. 1941. gadā izsūtīta uz Sibīriju.
* Ivars Brakovskis — **Kazimirs** (1. sezona) — Edigeja tēvs. Būvnieks no Latgales. Kopā ar dēlu cēla Nārbuļos klēti. Aizliedza Eidgejam satikties ar Jadvigu.
* Aldis Siliņš – **Edigejs** (1., 3. sezona) — Kazimira dēls. Būvnieks. Centās veidot attiecības ar Jadvigu. Vācu okupācijas laikā pieteicās policijas bataljonā. Pēc vācu armijas atkāpšanās iestājies mežabrāļos. Būdams ievainots, meklēja palīdzību Nārbuļos. Meinarda slepkava.
* Uldis Dumpis – **Skrīveris** (1.—3. sezona) — Liepas sekretārs. Padomju okupācijas laikā atstādināts no amata. Vācu okupācijas laikā atjaunots amatā. 1949. gadā izsūtīts uz Sibīriju.
* Ivars Krastiņš – **Liepa** † (1.—3. sezona) — Pagastvecis neatkarīgās Latvijas un vācu okupācijas laikā. Vitolda vectēvs. 1941. gadā tiktu izsūtīts, ja viņus nebūtu pabrīdinājis Ūve. Pēc tam, kad Sarkanā armija pārrāva frontes līniju, organizēja pagasta iedzīvotāju bēgšanu. Gājis bojā padomju aviācijas uzlidojuma laikā.
* Akvelīna Līvmane – **Liepas kundze** † (1.—3. sezona) — Liepas sieva. Gājusi bojā padomju aviācijas uzlidojuma laikā.
* Ivars Puga – **Emīls Dundēlis** (1.—4. sezona) — Padomju varas īstenotājs. Ievas jaunības laika mīlestība. Kara sākumā bija attiecībās ar Jadvigu. Organizēja 1941. gada deportācijas. Nolaupīja Albertu, lai tas pārvestu padomju funkcionārus uz Krieviju. Atgriezies Latvijā kā partizāns. Pēc kara, kļuvis par pagasta padomes priekšsēdētāju un rajona padomes priekšsēdētāju.
* Viktors Jancevičs — **Vasīlijs** (2.—3. sezona) — Padomju gūsteknis. Pārvešanas laikā iemucis mežā pie padomju partizāniem. Atpazina Ūvi pēc tam, kad viņu sagūstīja partizāni. Izglāba Mirgas dzīvību, kad viņa slīka purvā.
* Oļegs Teterins — **Foma** † (2.—3. sezona) — Padomju gūsteknis. Centās uzsākt attiecības ar Jadvigu. Kopā ar Vasīliju iebēga mežā un pievienojās padomju partizānu grupai. Tika sašauts un ārstējās darvdeģu kūtsaugšā. Nogalināts brīdī, kad šucmaņi aplenca darvdeģu būdu.
* Māris Pūris – **Pirmais partorgs** (2. sezona) — Pavēlēja nolaupīt Albertu. 
* Ģirts Krūmiņš — **Eikins** (3. sezona) — Partorgs un kolhoza "Komunisma ceļš" pirmais priekšsēdētājs. Vēlāk no amata atstādināts.
* Nikolajs Korobovs — **Majors** (3. sezona) — Padomju virsnieks. Lūdza Mirgai identificēt Enijas un Marijas mirstīgās atliekas. Arestēja un aizveda Jāni.
* Jurijs Losevs — **Stabrovskis** (3.—4. sezona) — Padomju karavīrs un kolhoza otrais priekšsēdētājs. Sašauts graudu nodošanas laikā.
* Voldemārs Šoriņš — **Kurts** (3. sezona) — Šucmaņu vienības komandieris. Pavēlēja nodedzināt darvdeģu māju.
* Ģirts Ķesteris — **Alfrēds** † (3. sezona) — Šucmanis. Centās uzmākties Jadvigai. Nošauts.
* Jānis Kirmuška — **Miervaldis** (3.—4. sezona) — Edgara leģiona biedrs. Kara laikā zaudējis kāju. Mūža nogalē dzīvoja kopā ar Meldru.
* Lolita Cauka – **Anna Sproģiene** (1.—2. sezona) — Ievas un Justa māte, Mārtiņa Sproģa sieva.
* Gunārs Kugrēns – **Mārtiņš Sproģis** (1.—2. sezona) — Ievas un Justa tēvs, Annas Sproģienes vīrs. Liepas un Jēkaba draugs.
* Juris Lisners — **Justs Sproģis** (1.—2. sezona) — Mārtiņa Sproģa un Annas Sproģienes dēls, Ievas brālis. Bija vedējs Ievas un Alberta kāzās.
* Ligita Skujiņa — **Jete** (1.—2. sezona) — Justa Sproģa sieva. Bija vedēja Ievas un Alberta kāzās.
* Zigrīda Stungure – **Baronese** (1. sezona) — Izprecināja Katrīnu kučierim Jēkabam par sievu. Pēc Latvijas Republikas proklamēšanas zaudējusi īpašumu Latvijā un devusies uz Vāciju. Vēlāk atgriezusies Latvijā ar mērķi atgūt zaudētos īpašumus. Devusies uz ASV pie mazdēla Pētera.
* Māra Zvaigzne – **Veronika** † (3. sezona) — Sīmaņa sieva, Tamāras un Vitālija māte. Pēc kara bija ieradusies Nārbuļos. Mirusi.
* Ieva Puķe – **Tamāra** (4. sezona) — Sīmaņa un Veronikas meita, Vitālija māsa, Tungusa sieva. Slaucēja kolhozā. Vēlējās iegūt Nārbuļus savā īpašumā, kas arī izdevās.
* Mārtiņš Egliens – **Tunguss** (4. sezona) — Tamāras vīrs. Īstajā vārdā Nuteļkut. Pēc tautības pa pusei latvieties, pa pusei tunguss. Pēc profesijas zootehniķis. Padomju laikos nodarbojies ar ādu ģērēšanu. Breša zemnieks. Pēc neatkarības atjaunošanas nodarbojies ar briežu dārzu un ierīkojis Nārbuļos viesu namu.
* Aleksejs Škatovs – **Vitālijs** (4. sezona) — Sīmaņa un Veronikas dēls, Tamāras brālis. Bērnību pavadījis bērnu namā. Dienējis PSRS Jūras kara flotes zemūdenē. 
* Ivars Kļavinskis – **Sīmanis** (Tamāras dēls) (4. sezona) — Tamāras un Tungusa vecākais dēls. Kopā ar tēvu nodarbojās ar briežu dārzu.
* Miķelis Žideļūns – **Andrejs** (4. sezona) — Tamāras un Tungusa dēls.
* Kārlis Neimanis – **Viktors** (4. sezona) — Tamāras un Tungusa dēls.
* Marta Grase – **Aelita** (4. sezona) — Tamāras un Tungusa meita.
* Ilze Ķuzule-Skrastiņa – **Ulrika** (4. sezona) — Sīmaņa sieva.
* Karina Lučiņina – **Serafima** † (3.—4. sezona) — Ņikonora un Ņeoņilas meita, Edgara sieva, Tatjanas un Zojas māte. Strādāja par skolotāju. Mirusi no vēža.
* Jurijs Safronovs – **Ņikonors** † (3.—4. sezona) — Serafimas tēvs, Ņeoņilas vīrs. Vecticībnieks. Pirmajā pasaules karā, Nāves salā zaudējis roku. Otrā pasaules kara laikā zaudējis visus četrus dēlus. Pieņēma Edgaru kā remontstrādnieku savā mājā. Miris.
* Vera Hramņikova – **Ņeoņila** † (3.—4. sezona) — Serafimas māte, Ņikonora sieva. Vecticībniece. Mirusi.
* Jevgēnijs Ivaničevs – **Prorabs** (3.—4. sezona) — Edgara priekšnieks kokzāģētavā. Pēc Staļina nāves atgriezies dzimtajā Ukrainā. Vēlāk atgriezies Sibīrijā. Centās pievērst uzmanību Serafimai.
* Mihails Samodahovs – **Kuzma** (3. sezona) — Edgara darba kolēģis. Dzērājs.
* Januss Johansons – **Jiri** (3. sezona) — Edgara darba kolēģis. Pēc tautības igaunis.
* Ritvars Gailums – **Klusais Okeāns** † (3. sezona) — Duņas vīrs, Ivana tēvs. Dzērājs. Otrā pasaules kara laikā dienējis PSRS Jūras kara flotē Klusajā okeānā. Bija greizsirdīgs uz Edgaru. Miris.
* Darja Podoļako – **Taņa** (4. sezona) — Edgara un Serafimas meita. Precējusies ar profesoru.
* Aļona Lapteva – **Duņa** (3.—4. sezona) — Edgara draudzene, Klusā Okeāna sieva, Ivana māte. Strādājusi par traktoristi.
* Jūlija Ļaha – **Ingrīda** (4. sezona) — Jura sieva, Margas māte. Strādāja par skolotāju.
* Līga Zeļģe – **Ligita** (4. sezona) — Eida klasesbiedrene, Toričelli sieva. Jaunībā bija attiecībās ar Eidi.
* Lelde Čarnecka – **Zinta** (4. sezona) — Eida sieva, Anda un Raimonda māte, Elgas meita, Leona bijusī sieva. Strādājusi par grāmatvedi.
* Mārtiņš Brūveris – **Raimonds** (4. sezona) — Zintas un Leona dēls, Anda pusbrālis, Eida padēls, Sandras vīrs. Ar Sandru ir kopīgi divi bērni. Centās iestāties augstskolā juristos, taču netika uzņemts. Padomju laikos nodarbojies ar degvīna kontrabandu. 
* Mārtiņš Meiers – **Andis** (4. sezona) — Eida un Zintas dēls, Raimonda pusbrālis. Studējis latviešu filoloģiju. Brīvajā laikā rakstīja dzeju. Bija attiecībās ar Aiju.
* Inga Siliņa – **Aija** (4. sezona) — Tamāras un Tungusa meita. Bija attiecībās ar Andi.
* Baiba Geķe – **Sandra** (4. sezona) — Raimonda sieva. Bijusī sķēpmetēja. Attiecībās ar Raimondu dzimuši divi bērni.
* Dita Lūriņa – **Elga** (2., 4. sezona) — Zintas māte, Zaueres meita. Kara laikā zaudējusi vīru. Bija romāns ar Ūvi.
* Dace Bonāte – **Zauera kundze** (2., 4. sezona) — Elgas māte.
* Andrejs Možeiko – **Leons** (4. sezona) — Zintas bijušais vīrs, Raimonda tēvs. Dzērājs.
* Aivars Kalnarājs – **Norberts** (4. sezona) — Katrīnas dēla Pētera mazdēls. Ieradās no ASV pēc neatkarības atjaunošanas, lai iegūtu Nārbuļu zemi.
* Krišjānis Salmiņš – **Aivens** (4. sezona) — Norberta dēls. Centās pievērst uzmanību Aijai.
* Egils Zariņš – **Druvis Kauss** (4. sezona) — Kolhoza pēdējais priekšsēdētājs. Velgas vīrs, Arta tēvs. Bija iemīlējies Mirgā. Eida draugs. Pēc neatkarības atjaunošanas ievēlēts par pagastveci.
* Inese Kučinska — **Velga** (4. sezona) — Druvja Kausa sieva, Arta māte.
* Zane Daudziņa – **Alda** (4. sezona) — Slaucēja kolhozā.
* Inese Ramute – **Hermīne** (4. sezona) — Slaucēja kolhozā.
* Jānis Āmanis – **Toričelli** (4. sezona) — Eida klasesbiedrs. Ligitas vīrs. Kolhozā strādāja par traktoristu. Dzērājs.
* Ingus Kniploks — **Antoša** (4. sezona) — Eida Klasesbiedrs.
* Ieva Segliņa – **Dace** (4. sezona) — Eida klasesbiedrene.
Epizodēs — Lelde Māsēna, Ivars Sietiņš, Gunta Grīva, Bērtulis Pizičs, Aldis Kusiņš, Velta Līvija Straume, Uldis Lieldidžs, Juris Laviņš, Gunārs Placēns, Ivonda Vilsone, Jānis Skanis, Maija Korkliša, Agris Māsēns, Tālivaldis Lasmanis, Andis Kvēps, Edgars Pujāts, Kaspars Gods, Gundars Grasbergs, Didzis Eglītis, Egons Dombrovskis, Evija Krūze, Marģers Eglinskis, Leonīds Grabovskis, Velta Līne, Andis Strods, Astrīda Kairiša, Ilze Rudolfa-Kristovska, Ārija Liepiņa-Stūrniece.

## Atsauces